Current Gk Notes 11th Oct 2019
भारतीय सेना के कर्नल की पत्नी ने बनाया गिनीज वर्ल्ड रिकॉर्ड
भारतीय सेना के कर्नल की पत्नी किरण उनियाल ने ताइक्वांडो में "तीन मिनट में एक पैर से सबसे अधिक फुल कॉन्टैक्ट नी स्ट्राइक, 263 स्ट्राइक (घुटनों से मारना)" और "एक मिनट में एकांतर पैर से सबसे अधिक फुल कॉन्टैक्ट नी स्ट्राइक, 120 स्ट्राइक" करके गिनीज वर्ल्ड रिकॉर्ड बना दिया है। उनका पिछला रिकॉर्ड 177 और 102 स्ट्राइक का था।
महाराष्ट्र और गोवा सर्कल मनाएगा राष्ट्रीय डाक सप्ताह
भारतीय डाक का महाराष्ट्र और गोवा सर्कल, राष्ट्रीय डाक सप्ताह मना रहा है। यह डाक सर्कल अपने अधिकार क्षेत्र के छह क्षेत्रों मुंबई, नवी मुंबई, पुणे, नागपुर, औरंगाबाद और गोवा में राष्ट्रीय डाक सप्ताह का अवलोकन कर रहा है। यह सप्ताह विभाग द्वारा प्रदान की जाने वाली सेवाओं और ग्राहकों की बदलती आवश्यकताओं को पूरा करने के लिए किए गए प्रयासों के बारे में जागरूकता फैलाने के लिए मनाया जा रहा है।
युवा और खेल राज्य मंत्री किरेन रिजिजू ने नई दिल्ली में पहले भारत खेल शिखर सम्मेलन 2019 का उद्घाटन किया है। उन्होंने इस कार्यक्रम में भारत को एक स्पोर्टिंग पावरहाउस बनाने के लिए एक राष्ट्रीय खेल संस्कृति को प्रेरित करने पर भी ज़ोर दिया है। उन्होंने यह भी बताया कि उपर्युक्त लक्ष्यों को बढ़ावा देने के लिए भारतीय उद्योग परिसंघ (CII) की सहायता से एक 'फिट इंडिया' मिशन कार्यालय स्थापित किया जाएगा ।
ऐशले बार्टी को वार्षिक स्पोर्ट्स ऑस्ट्रेलिया हॉल ऑफ फ़ेम में ऑस्ट्रेलियाई खेल के सर्वोच्च व्यक्तिगत सम्मान 'द डॉन' पुरस्कार से सम्मानित किया गया है। वह भी कैथी फ्रीमैन और इयान थोरपे की तरह इस प्रतिष्ठित अवार्ड की विजेता बन गयीं हैं।
'इंडिया इंटरनेशनल कोऑपरेटिव्स ट्रेड फेयर' का उद्घाटन
नई दिल्ली में पहली बार 'इंडिया इंटरनेशनल कोऑपरेटिव्स ट्रेड फेयर' का उद्घाटन हुआ है। यह 3 दिवसीय मेला कोऑपरेटिव उत्पादों के निर्यात को बढ़ावा देने का एक प्रमुख मंच है, जिससे ग्रामीण और कृषि समृद्धि बढ़ेगी। इस मेले में 35 देशों से संगठन और 150 से अधिक भारतीय सहकारी समितियां भाग ले रहीं हैं।
इस मेले में कृषि मंत्री नरेंद्र सिंह तोमर सहकारी उद्यम सहायता और नवाचार योजना 2019 'युवा सहकार' भी लॉन्च करेंगे।